**วินด์เซอร์” เอาใจคนรักสัตว์เลี้ยง เปิดตัวนวัตกรรมมุ้งไวนิล รุ่น “Pet Friendly” ในงาน Pet Expo 2022 เหนียว ทน ปลอดภัย น้องหมาแมวจะซนแค่ไหน ก็สบายใจว่าเอาอยู่**

****

**“วินด์เซอร์” (WINDSOR) ผู้นำตลาดประตูหน้าต่างไวนิล ในกลุ่มธุรกิจเอสซีจี เคมิคอลส์ หรือ เอสซีจีซี (SCGC) เปิดตัวนวัตกรรมสินค้ามุ้งไวนิล รุ่น “Pet Friendly” เอาใจคนรักสัตว์เลี้ยง ในงาน Pet Expo 2022 พร้อมชูคุณสมบัติเด่นที่ออกแบบมาเพื่อคนรักสัตว์โดยเฉพาะ** ด้วยวัสดุผ้ามุ้งทำจากพอลิเอสเทอร์คุณภาพสูง เคลือบด้วยพีวีซี สามารถทนต่อแรงกดได้ดีกว่ามุ้งไฟเบอร์ทั่วไปถึง 4 เท่า จึงมีความแน่น เหนียว ทนทานต่อแรงขีดข่วนของสัตว์เลี้ยงได้เป็นอย่างดี ตัวกรอบบานผลิตจากไวนิลสูตรพิเศษเช่นเดียวกับประตูหน้าต่างไวนิลวินด์เซอร์ สามารถติดตั้งร่วมกับประตูหน้าต่างวินด์เซอร์เดิมได้โดยไม่ต้องเสริมรางเพิ่ม คงคุณสมบัติทำความสะอาดง่าย ระบายอากาศดี และป้องกันแมลงได้เช่นเดียวกับมุ้งทั่วไป

ผลิตภัณฑ์มุ้งลวดไวนิล รุ่น “Pet Friendly” จึงตอบโจทย์ไลฟ์สไตล์คนยุคใหม่ เปลี่ยนการอยู่อาศัยร่วมกับเหล่าสัตว์เลี้ยงตัวโปรดให้เป็นเรื่องง่ายและสะดวกสบายมากยิ่งขึ้น หมดกังวลเรื่องมุ้งลวดชำรุดขาดง่าย แก้ปัญหาได้ตรงจุด งบไม่บานปลาย ให้บรรดาเหล่าน้องหมาแมวสัตว์เลี้ยงแสนรัก ยังคงวิ่งเล่น และสนุกได้เต็มที่อย่างปลอดภัยโดยมุ้งลวดไวนิลยังคงความสวยงามเช่นเดิม นอกจากนี้ มุ้งไวนิล รุ่น “Pet Friendly” ยังสามารถเปลี่ยนและใช้ร่วมกับผลิตภัณฑ์ประตูหน้าต่างไวนิลสำเร็จรูปวินด์เซอร์ ที่ผลิตจากไวนิลสูตรพิเศษ (WINDSOR Advance Vinyl) ได้ทุกรุ่น ตอบโจทย์ด้วยขนาดที่หลากหลาย ให้เลือกสรรเป็นบ้านสัตว์เลี้ยงได้หลายรูปแบบ อีกหนึ่งทางเลือกเพื่อการอยู่อาศัยของคนรักสัตว์ จากวินด์เซอร์ (WINDSOR) ตอบครบ จบทุกความต้องการเรื่องประตูหน้าต่าง สามารถสอบถามรายละเอียดและสั่งซื้อได้ที่ตัวแทนจำหน่ายทั่วประเทศแล้ววันนี้ www.windsor.co.th หรือติดต่อ Call Center: 02-555-0333